Dňa 4. apríla 2014 sa u nás v telocvični SOŠ Jozefa Čabelku uskutočnili volejbalové turnaje dievčat a chlapcov stredných škôl. V dievčenskom turnaji hrali tri družstvá – Gymnázium Skalica, Via Humana Skalica, SOŠ Jozefa Čabelku Holíč. Suverénym víťazom sa stali dievčatá z Gymnázia Skalica, o druhé miesto sa pobili dievčatá z Čabelku a Humany, keď naše dievčatá boli úspešnejšie a vyhrali po 3 setoch 2:1.

Celkové poradie dievčat :

1. Gymnázium Skalica
2. SOŠ Jozefa Čabelku
3. Via Humana Skalica

V chlapčenskom turnaji vo vyrovnanom boji si naši chlapci z SOŠ J. Čabelku vybojovali prvé miesto, keď porazili Gymnázium Skalica i SOŠ sv. Martina Holíč a tesne prehrali s Via Humana Skalica. Na druhom mieste sa umiestnili chlapci zo SOŠ sv. Martina, ktorí hneď v prvom stretnutí zdolali Via Humanu zo Skalice. Naši chlapci ako víťaz okresného kola postúpili na župnú olympiádu do Trnavy.

Celkové poradie chlapcov :

1. SOŠ Jozefa Čabelku Holíč
2. SOŠ sv. Martina Holíč
3. Via Humana Skalica
4. Gymnázium Skalica